Son Hyon Mindan Minaminogacha. Osiyoning ayni damdagi eng qimmat futbolchilari

Germaniyaning Transfermarkt portali Osiyoning ayni damdagi eng qimmat futbolchilari ro‘yxatini e’lon qildi.

 Kollaj: “Daryo”
Reytingni “Tottenhem” klubi va Janubiy Koreya terma jamoasi hujumchisi Son Hyon Min boshqarib bormoqda. U 64 million yevroga baholangan.
Ikkinchi o‘rindan ayni damda “Vilyarreal”da ijarada to‘p surayotgan “Real” yarim himoyachisi  Takefusa Kubo joy olgan. “Yaponiyalik Messi”ning transfer qiymati 30 million yevroga teng.
Kuchli uchlikni yana bir koreyalik futbolchi Li Kan In yakunlab bergan. “Valensiya” o‘yinchisi 20 million yevroga baholangan.
O‘zbekistonlik hujumchi Eldor Shomurodov eng qimmat osiyolik futbolchilar reytingida 16-o‘rinni band etgan. “Jenoa” vakilining transfer qiymati 6,5 millionga teng.
Osiyoning eng qimmat o‘n futbolchisi:
1. Son Hyon Min (“Tottenhem”) — 64 million yevro;
2. Takefusa Kubo (“Real” / “Vilyarreal”) — 30 mln;
3. Li Kan In (“Valensiya”) — 20 mln;
4-5. Takexiro Tomiyasu (“Bolonya”), — 18 mln;
4-5. Sardor Azmun (“Zenit”) — 18 mln;
6. Hvan Hi Chhan (“Leypsig”) — 15 mln;
7-8. Daichi Kamada (“Ayntraxt”) — 12 mln;
7-8. Shoya Nakajima (“Portu”) — 12 mln;
9-10. Takumi Minamino (“Liverpul”) — 10 mln;
9-10. Mehdi Taremi (“Portu”) — 10 mln;
...
16. Eldor Shomurodov (“Jenoa”) — 6,5 mln.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!